1950ರ ವೇಳೆಗೆ ಈ ಪ್ರಕಾರದಲ್ಲಿ ಆಸಕ್ತಿ ಕ್ಷಯಿಸಿದ ಕಾರಣ, ಆ ನಂತರದಲ್ಲಿ ನಿರಂತರವಾಗಿ ಪ್ರಕಟವಾದ ಕೇಲವೇ ಸೂಪರ್‌ಹೀರೊ ಪಾತ್ರಗಳಲ್ಲಿ ಬ್ಯಾಟ್‌ಮ್ಯಾನ್‌ ಕೂಡಾ ಒಂದು. "ದಿ ಮೈಟಿಯೆಸ್ಟ್ ಟೀಮ್ ಇನ್ ದಿ ವರ್ಲ್ಡ್" ಕಥೆಯಲ್ಲಿ ಸೂಪರ‍್ಮ್ಯಾನ್‍ #76 (ಜೂನ್ 1952)ರಲ್ಲಿ, ಬ್ಯಾಟ್‌ಮ್ಯಾನ್‌ ಸೂಪರ್‍ಮ್ಯಾನ್‍ನೊಂದಿಗೆ ಮೊದಲ ಬಾರಿಗೆ ಜೊತೆಗೂಡುತ್ತಾನೆ ಮತ್ತು ಈ ಜೋಡಿ ಪರಸ್ಪರರ ರಹಸ್ಯ ಗುರುತನ್ನು ಕಂಡುಕೊಳ್ಳುತ್ತಾರೆ. ಈ ಕಥೆಯ ಯಶಸ್ಸನ್ನು ಅನುಸರಿಸಿ, "ಪ್ರಪಂಚದ ಉತ್ಕೃಷ್ಟವಾದ ಕಾಮಿಕ್ಸ್‌" ನವೀಕರಣಗೊಂಡಿತು ಅದರಿಂದ ಮೊದಲು ಪ್ರದರ್ಶನಗೊಳ್ಳುತ್ತಿದ್ದ ಪ್ರತ್ಯೇಕ ಬ್ಯಾಟ್‌ಮ್ಯಾನ್‌ ಮತ್ತು ಸೂಪರ‍್ಮ್ಯಾನ್ ಮುಖ್ಯಲಕ್ಷಣಗಳು ಬದಲಾಗಿ, ಇದು ಎರಡು ನಾಯಕರು ಜೊತೆಯಾಗಿ ಅಭಿನಯಿಸಿದ ಕಥೆಗಳನ್ನು ಚಿತ್ರಿಸಿದ್ದವು. "ಇಂತಹ ಪಾತ್ರಗಳು ಅತ್ಯಲ್ಪ ಸಂಖ್ಯೆಯಲ್ಲಿದ್ದ ಮತ್ತು ಅಂತರ ಹೆಚ್ಚಿದ್ದ ಆ ಸಮಯದಲ್ಲಿ ಈ ಎರೆಡು ಪಾತ್ರಗಳು ಒಟ್ಟಾಗಿದ್ದುದು ಆರ್ಥಿಕವಾಗಿ ಯಶಸ್ಸು ಗಳಿಸಲು ಸಾಧ್ಯವಾಯಿತು; "ಈ ಕಥೆಗಳ ಸರಣಿಯು 1986ರಲ್ಲಿ ಪುಸ್ತಕವು ರದ್ದಾಗುವವರೆಗೆ ನಡೆಯಿತು.

1954ರಲ್ಲಿ ಮನಃಶಾಸ್ತ್ರಜ್ಞ ಫೆಡ್ರಿಕ್ ವೆರ್ಥಮ್‌ನ ಪುಸ್ತಕ "ಸೆಡಕ್ಷನ್‌ ಆಫ್‌ ದಿ ಇನ್ನೊಸೆಂಟ್‌" ಪ್ರಕಟಣೆಯೊಂದಿಗೆ ಕಾಮಿಕ್ ಪುಸ್ತಕ ಉದ್ಯಮವು ಸೂಕ್ಷ್ಮ ಪರಿಶೀಲನೆಗೆ ಒಳಪಟ್ಟಾಗ ಬ್ಯಾಟ್‌ಮ್ಯಾನ್‌ ಕಾಮಿಕ್ಸ್‌ ಸಹ ವಿಮರ್ಶಿಸಲ್ಪಟ್ಟವುಗಳಲ್ಲಿ ಸೇರಿದವು. ಕಾಮಿಕ್ ಪುಸ್ತಕಗಳಲ್ಲಿ ಮಾಡಿದ ಅಪರಾಧಗಳನ್ನು ಮಕ್ಕಳು ಅನುಕರಿಸುತ್ತಾರೆ ಮತ್ತು ಈ ಕೃತಿಗಳು ಯುವಕರ ನೈತಿಕತೆಯನ್ನು ಭ್ರಷ್ಟಗೊಳಿಸುತ್ತದೆ ಎಂಬುದು ವೆರ್ಥಮ್‌ನ ಸಿದ್ಧಾಂತವಾಗಿತ್ತು. ಬ್ಯಾಟ್‌ಮ್ಯಾನ್‌ ಕಾಮಿಕ್ಸ್‌ ಸಲಿಂಗ ಪ್ರೇಮಿ ಭಾವನೆಗಳ ಸೂಚನೆಯನ್ನು ಕಲ್ಪಿಸುತ್ತದೆ ಎಂದು ವೆರ್ಥಮ್ ಟೀಕಿಸಿದ್ದಾರೆ ಮತ್ತು ಬ್ಯಾಟ್‌ಮ್ಯಾನ್‌‌ ಮತ್ತು ರಾಬಿನ್‌ನನ್ನು ಪ್ರೇಮಿಗಳ ರೀತಿ ಚಿತ್ರಿಸಲಾಗಿದೆ ಎಂದು ವಾದಿಸುತ್ತಾರೆ. 1950ರ ಕಾಲದಲ್ಲಿ ವೆರ್ಥಮ್ ವಿಮರ್ಶೆ ಒಂದು ಸಾರ್ವಜನಿಕ ವಿರೋಧವನ್ನು ಎಬ್ಬಿಸಿತು, ಪರಿಣಾಮವಾಗಿ ಕಾಮಿಕ್ಸ್ ಕೋಡ್ ಪ್ರಾಧಿಕಾರದ ಸ್ಥಾಪನೆಗೆ ದಾರಿಯಾಯಿತು. ಕಾಮಿಕ್ಸ್ ಕೋಡ್‌ ಅನ್ನು ಪರಿಚಯಿಸಿದ ನಂತರ ಯುದ್ಧ ನಂತರದ ವರ್ಷಗಳಲ್ಲಿ ಒಂದು "ಹೆಚ್ಚು ಉಲ್ಲಾಸಕರ ಬ್ಯಾಟ್‌ಮ್ಯಾನ್‌‌" ಕಡೆಗೆ ಒಲವು ತೀವ್ರವಾಯಿತು. ಬ್ಯಾಟ್‍ವುಮನ್ ಪಾತ್ರವನ್ನು ಸಹ ಪರಿಣಿತರು ಸೂಚಿಸಿದ್ದರು (1956ರಲ್ಲಿ) ಮತ್ತು ರಾಬಿನ್ ಮತ್ತು ಬ್ಯಾಟ್‌ಮ್ಯಾನ್‌‌ ಸಲೀಂಗ ಪ್ರೇಮಿಗಳು ಎಂಬ ಆರೋಪಣೆಯನ್ನು ತಪ್ಪೆಂದು ರುಜುವಾತುಪಡಿಸಲು ಬ್ಯಾಟ್‌ಗರ್ಲ್‌‌ನ್ನು ಪರಿಚಯಿಸಲಾಯಿತು ಮತ್ತು ಕಥೆಗಳನ್ನು ಒಂದು ಹಗುರ ಭಾವನೆಗೆ ತೆಗೆದು ಕೊಂಡುಹೋಗಲಾಯಿತು.

1950ರ ಕೊನೆಯಲ್ಲಿ, ಈ ಪ್ರಕಾರದಲ್ಲಿ ತೊಡಗಿಸಿಕೊಂಡಿದ DCಯ ಇತರ ಪಾತ್ರಗಳ ಯಶಸ್ಸನ್ನು ಅನುಕರಿಸುವ ಒಂದು ಪ್ರಯತ್ನದಲ್ಲಿ, ಬ್ಯಾಟ್‌ಮ್ಯಾನ್‌ ಕಥೆಗಳು ನಿಧಾನವಾಗಿ ವೈಜ್ಞಾನಿಕ ಕಾದಂಬರಿ-ಅಭಿರುಚಿಯ ಕಥೆಗಳಾಗಿ ಬದಲಾದವು. ಹೊಸ ಪಾತ್ರಗಳಾದ ಬ್ಯಾಟ್‍ವುಮನ್, ಏಸ್‌ ದಿ ಬ್ಯಾಟ್‌-ಹೌಂಡ್‌‍ ಮತ್ತು ಬ್ಯಾಟ್‌-ಮೈಟ್‌‌ಗಳನ್ನು ಪರಿಚಯಿಸಲಾಯಿತು. ಬ್ಯಾಟ್‌ಮ್ಯಾನ್‌‌ನ ಸಾಹಸಗಳು ಆಗಾಗ ಅಸಾಧಾರಣವಾದ ಬದಲಾವಣೆಗಳನ್ನು ಅಥವಾ ವಿಚಿತ್ರ ಬಾಹ್ಯಾಕಾಶ ಜೀವಿಗಳನ್ನು ಒಳಗೊಂಡಿರುತ್ತವೆ. 1960ರಲ್ಲಿ, ಬ್ಯಾಟ್‌ಮ್ಯಾನ್‌ ದಿ ಬ್ರೇವ್ ಅಂಡ್ ದಿ ಬೋಲ್ಡ್ #28ರಲ್ಲಿ (ಫೆಬ್ರವರಿ 1960) ಜಸ್ಟೀಸ್ ಲೀಗ್ ಅಫ್ ಅಮೆರಿಕದ ಒಬ್ಬ ಸದಸ್ಯನಾಗಿ ರಂಗ ಪ್ರವೇಶ ಮಾಡಿದನು, ಮತ್ತು ಹಲವು ಜಸ್ಟೀಸ್ ಲೀಗ್ ಕಾಮಿಕ್ ಸರಣಿಯಲ್ಲಿ ಅದೇ ವರ್ಷದ ಕೊನೆಯಲ್ಲಿ ಕಾಣಿಸಿಕೊಳ್ಳಲು ಆರಂಭಿಸಿದ್ದನು. 

ಬ್ರೂಸ್ ವೇನ್
ಉಡುಗೆ
ಬೇರೆ ಮಾಧ್ಯಮದಲ್ಲಿ
1950 ರ ದಶಕ ಮತ್ತು ಮತ್ತು 1960 ರ ಪ್ರಾರಂಭದಲ್ಲಿ